  Майя Бывальцева 2021-тӥ арын Удмуртиын кизёно музъемъёслэсь быдӟалазэс 10 сюрс гектарлы будэтыны чаклало. Валэс ю бусыоссэс паськытатыны малпамзэс 11 ёросъёс веразы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Соин валче туэ тысё, тысёпуртэсо будосъёсты 345 сюрс 900 гектар вылэ кизёзы, кылем арын 327 гектар вал. Рапс улэ 4 сюрс 600 гектарлы тросгес музъем висъялозы, етӥн улэ – 330 гектарлы, картофка улэ – 100 гектарлы. Оглом 2021-тӥ арын элькунын 931 сюрс 100 гектар вылэ кизьыны чакламын Гурт возёсъя но сиён-юонъя министерствоын чакламзыя, куазь умой луиз ке, нырысетӥосыз возёсъёс 25-тӥ оштолэзь бере кизьыны потозы ни. 1-тӥ южтолэзьысен 1-тӥ куартолэзёзь Удмуртиын тулыс бусы ужъёслы дасяськонъя элькун вожвылъяськон ялэмын. Дунъясьёс техникалэсь дасьлыксэ, кидысъёсын ванё луэмзэс но соослэсь ӟечлыксэс, минерал ватсэтъёслэсь интыяз луэмзэс эскерозы.  Тегъёс: Ижкар Удмуртия гуртвозёс тулыс кизён  